
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk - MK noteikumi Nr. 421) 6.2. sadaļa par īpašiem līdzekļu pieprasīšanas nosacījumiem pašvaldībām.
1.2. Mērķis
Mērķa apraksts
Daugavpils valstspilsētas pašvaldībai nepieciešami finanšu līdzekļi 21 751 euro apmērā no valsts budžeta programmas "Līdzekļi neparedzētiem gadījumiem", lai segtu izdevumus, kas saistīti ar 2024. gada 19. jūnija vētras laikā radīto postījumu novēršanu pašvaldības īpašumā vai valdījumā esošajiem infrastruktūras objektiem, kā arī kompensētu pašvaldības izmaksātos pabalstus krīzes situācijā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2024. gada 25. jūnijā Daugavpils valstspilsētas pašvaldība sniedza Viedās administrācijas un reģionālās attīstības ministrijai (turpmāk - VARAM) operatīvo informāciju, ka 2024. gada 19. jūnijā tās teritorijā bija novērota dabas stihija, kas nodarīja būtisku kaitējumu pašvaldības infrastruktūrai. Pamatojoties uz Daugavpils valstspilsētas pašvaldības sniegto informāciju, vētras laikā tika nodarīti zaudējumi pašvaldības infrastruktūrai – lauzti koki, bojātas ceļu zīmes, ielu apgaismojums, autobusu pieturas, bojāts pašvaldības īpašumā esošais dzīvojamais fonds, kā arī pašvaldības izglītības iestādes. Mājām tika bojātas jumta konstrukcijas (norauts jumta segums, bojātas spāres), apgāztas un salauztas āra tualetes, bojāti šķūņu jumtu segumi, dažās mājās izsisti logi. Līdz ar to tika uzsākti zaudējumu apmēru aprēķini, indikatīvi, lai novērstu 2024. gada 19. jūnija vētras postījumus un segtu radušos izdevumus, plāno, ka būs nepieciešami finanšu līdzekļi 68 221 euro apmērā.

2024. gada 15. jūlijā VARAM nosūtīja valsts SIA “Latvijas Vides, ģeoloģijas un meteoroloģijas centrs” (turpmāk – LVĢMC) pieprasījumu sniegt informāciju par laikapstākļu raksturojumu un/vai novērojumiem Daugavpils valstspilsētas pašvaldības teritorijā 2024. gada jūnijā.

LVĢMC 2024. gada 23. jūlijā iesniedza VARAM izziņu Nr. 4-6/1024 par stundas vidējo vēja ātrumu, maksimālajām vēja brāzmām, kopējo nokrišņu daudzumu, atmosfēras parādību veidu un periodu Daugavpils valstspilsētas pašvaldības teritorijā 2024. gada 19. jūnijā no novērojumu stacijas Daugavpils (stacijas adrese: Nometņu iela 161, Daugavpils) operatīvajiem datiem, kā arī informāciju par zibens izlādēm Daugavpils valstspilsētas pašvaldības teritorijā un tās tuvākajā apkārtnē (11 km robežā) 2024. gada 19. jūnijā.
LVĢMC minētajā izziņā informēja, ka vēja ātrumu ievērojami ietekmē apkārtnes saposmojums. Koki, ēkas un citi reljefa paaugstinājumi izraisa vēja plūsmas turbulenci, kas var lokāli mainīt vēja īpašības. Tādējādi, meteoroloģiskajā stacijā mērītais ātrums var atšķirties no vietēji novērotā, īpaši, ja novērojums veikts šķēršļu tuvumā. Atbilstoši LVĢMC izziņai, Daugavpils valstspilsētas teritorijā šā gada 19. jūnijā vēja brāzmas nepārsniedza 12,5 m/s (saskaņā ar vizuālā vēja ātruma novērtēšanas skalu jeb Boforta skalu[1], ja vēja ātrums vidēji 10 min. sasniedz no 20,8 līdz 24,4 m/s, tas vērtējams kā vētra - vējš lauž resnos koku zarus, nodara nelielus bojājumus ēkām, izkustina no vietas vieglus priekšmetus). Daugavpils pilsētā, kā arī tai tuvākajā apkārtnē (11 km robežā) 2024. gada 19. jūnijā tika novērotas 24 zibens izlādes.

Savukārt saskaņā ar plašsaziņas līdzekļos pieejamo informāciju (https://www.lsm.lv/raksts/zinas/latvija/20.06.2024-daugavpili-vetra-gazusi-kokus-vidusskolas-ekam-veja-norauts-jumts.a558789/), 2024. gada 19. jūnijā negaisa laikā Daugavpils pilsētas teritorijā vētras ietekmē sagāzti vairāki desmiti koku, cietušas ēkas un infrastruktūras objekti.

2024. gada 6. novembrī Daugavpils valstspilsētas pašvaldība iesniedza pieteikumu finanšu līdzekļu piešķiršanai no valsts budžeta programmas “Līdzekļi neparedzētiem gadījumiem” 2024. gada 19. jūnija vētras laikā radīto postījumu novēršanai pašvaldības īpašumā vai valdījumā esošajiem infrastruktūras objektiem un pašvaldības izdevumu, par iedzīvotājiem izmaksātajiem pabalstiem krīzes situācijā, kompensēšanai.


[1] https://videscentrs.lvgmc.lv/lapas/boforta-skala
Problēmas un risinājumi
Problēmas apraksts
Pamatojoties uz Daugavpils valstspilsētas pašvaldības iesniegto informāciju, 2024. gada 19. jūnija vētras laikā Daugavpils pilsētas teritorijā tika bojāti satiksmes organizācijas tehniskie līdzekļi (Vaļņu ielā, Cēsu ielā, Ormaņu un Telts ielu krustojumā, Daugavas un Vaļņu ielu krustojumā, Cēsu un Motoru ielu krustojumā), autobusu pieturu paviljoni ("Cēsu iela", "Baldones iela", "Lidotāju iela"), ielu apgaismojuma balsti un gaismekļi (Turaidas ielas rajonā, Vaļu un Lidotāju ielu rajonā, Rūpniecības zonā, kas atrodas Motoru ielā, Tartu ielas rajonā, Vidzemes ielas rajonā), Daugavpils Draudzīgā aicinājuma vidusskolas ēkas (Tartu ielā 8 un Aveņu ielā 40) un vairākas dzīvojamās mājas (Vaļņu ielā 43, Vaļņu ielā 14, Vaļņu ielā 12, Vaļņu ielā 10, Vaļņu ielā 8A, Vaļņu ielā 8, Lidotāju ielā 1), kā arī saņemti iesniegumi no iedzīvotājiem.

Izvērtējot Daugavpils valstspilsētas pašvaldības iesniegtos infrastruktūras objektu īpašuma apliecinājuma dokumentus, tika konstatēts, ka visi vētras laikā cietušie objekti ir Daugavpils valstspilsētas pašvaldības īpašumā/valdījumā (iesniegtas pamatlīdzekļu uzskaites kartītes un zemesgrāmatu apliecības).
Daugavpils valstspilsētas pašvaldība savā pieteikumā norāda, ka vētras laikā cietušie objekti nav apdrošināti, jo atbilstoši Apdrošināšanas un pārapdrošināšanas likuma 6. pantam, apdrošināšana ir brīvprātīga, izņemot gadījumus, kad ar likumu ir noteikts citādi un Pašvaldību likuma 6. pants nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi. Tādējādi, ņemot vērā lielo nekustamo īpašumu skaitu, to apdrošināšana netiek veikta, tā kā visu nekustamo īpašumu (ielas, mākslīgās būves utt.) apdrošināšanas izmaksas ir nesamērīgas.

Pašvaldības iesniegtajos apsekošanas aktos norādīts, ka postījumi/zaudējumi radušies 2024. gada 19. jūnija vētras rezultātā, apsekošanas veica pašvaldības izveidota komisija, piesaistot attiecīgās nozares speciālistu, ir pievienotas apsekošanas laikā uzņemta fotogrāfijas.
Tika secināts, ka pārsvarā atjaunošanas darbi pašvaldības infrastruktūras objektos ir pabeigti, ko apliecina iesniegtie akti par izpildīto darbu pieņemšanu, rēķini un maksājumu uzdevumi.

Saskaņā ar Daugavpils valstspilsētas pašvaldības 2023. gada 30. novembra saistošajiem noteikumiem Nr. 26 “Papildu sociālās palīdzības un brīvprātīgo iniciatīvu pabalsti” un pamatojoties uz Daugavpils valstspilsētas pašvaldības iestādes “Sociālais dienests” diviem atzinumiem par klienta sociālo situāciju un priekšlikumiem problēmsituācijas risināšanai, divām personām tika atbalstīta pabalstu piešķiršana krīzes situācijā, apmaksājot mājokļu atjaunošanas darbus (pēc faktiskā rēķina saņemšanas no SIA “DDzKSU”).

Saskaņā ar Daugavpils valstspilsētas pašvaldības iesniegtajiem finansiālā pamatojuma dokumentiem, lai segtu izdevumus, kas saistīti ar 2024. gada 19. jūnija vētras laikā radīto postījumu novēršanu pašvaldības īpašumā vai valdījumā esošajiem infrastruktūras objektiem, kā arī kompensētu pašvaldības izdevumus par pabalstiem krīzes situācijā, kopā nepieciešami finanšu līdzekļi 32 270 euro apmērā, tai skaitā:
- pašvaldības īpašumā esošu infrastruktūras objektu atjaunošanai – 28 080 euro apmērā,
- pabalstiem krīzes situācijā – 4 190 euro.

Saskaņā ar MK noteikumu Nr. 421 47. punktu, pašvaldība pieprasījumā minētajiem objektiem nodrošina līdzfinansējumu radīto zaudējumu novēršanai, proti infrastruktūras objektiem, kas nebija apdrošināti ne mazāk kā 30 procentu apmērā, un saskaņā ar MK noteikumu Nr. 421 47.1 punktu, par izmaksātajiem pabalstiem – ne mazāk kā 50 procentu apmērā. Tādējādi Daugavpils valstspilsētas pašvaldībai jānodrošina līdzfinansējumu 10 519 euro apmērā (8 424 euro pašvaldības infrastruktūras objektu atjaunošanai un 2 095 euro krīzes pabalstu kompensācijai).

Ņemot vērā iepriekš minēto, Daugavpils valstspilsētas pašvaldībai, lai segtu izdevumus, kas saistīti ar 2024. gada 19. jūnija vētras laikā radīto postījumu novēršanu pašvaldības īpašumā vai valdījumā esošajiem infrastruktūras objektiem, kā arī kompensētu pašvaldības izdevumus par pabalstiem krīzes situācijā no valsts budžeta programmas “Līdzekļi neparedzētiem gadījumiem” kopā nepieciešami finanšu līdzekļi 21 751 euro apmērā, tai skaitā:
- pašvaldības īpašumā esošu infrastruktūras objektu atjaunošanai – 19 656 euro apmērā,
- pabalstiem krīzes situācijā – 2 095 euro.
Risinājuma apraksts
Ņemot vērā Daugavpils valstspilsētas pašvaldības iesniegto pieprasījumu, tai skaitā finansiālā pamatojuma dokumentus, LVĢMC sniegtos datus un plašsaziņas līdzekļos pieejamo informāciju, VARAM sagatavoja Ministru kabineta rīkojuma projektu "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (turpmāk - Rīkojuma projekts), kas paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt VARAM finansējumu 21 751 euro apmērā pārskaitīšanai Daugavpils valstspilsētas pašvaldībai, lai segtu izdevumus, kas saistīti ar 2024. gada 19. jūnija vētras laikā radīto postījumu novēršanu pašvaldības īpašumā vai valdījumā esošajiem infrastruktūras objektiem, kā arī kompensētu pašvaldības izmaksātos pabalstus krīzes situācijā. 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Pašvaldības iedzīvotāji.
Ietekmes apraksts
Dabas stihijas laikā tika bojāti vairāki pašvaldības infrastruktūras objekti, kas ietekmē pašvaldības iedzīvotāju ikdienu.
Juridiskās personas
Daugavpils valstspilsētas pašvaldība.
Ietekmes apraksts
Daugavpils valstspilsētas pašvaldībai jānodrošina vētras laikā cietušo infrastruktūras objektu atjaunošanu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2024
	Turpmākie trīs gadi (euro)

	
	
	2025
	2026
	2027

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	21 751
	0
	0
	0
	0
	0

	2.1. valsts pamatbudžets
	0
	21 751
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-21 751
	0
	0
	0
	0
	0

	3.1. valsts pamatbudžets
	0
	-21 751
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	21 751
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Ekonomiskās klasifikācijas kods 7460 “Pārējie valsts budžeta uzturēšanas izdevumu transferti pašvaldībām”, atbilstoši Ministru kabineta 2015. gada 27. decembra noteikumiem Nr. 1031 “Noteikumi par budžeta izdevumu klasifikāciju atbilstoši ekonomiskajām kategorijām”.

Daugavpils valstspilsētas pašvaldības pieprasītā finansējuma apkopojums pieejams papildu dokumentos.

Pašvaldības iesniegtie finansiālā pamatojuma dokumenti iesniegti Finanšu ministrijai.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Rīkojuma projekts paredz finanšu līdzekļu piešķiršanu no valsts budžeta programmas "Līdzekļi neparedzētiem gadījumiem" Daugavpils valstpilsētas pašvaldībai par visiem atbalsta veidiem kopā.

Saskaņā ar MK noteikumu Nr.421 51.punktu, ministrija, pašvaldība vai cits līdzekļu izlietotājs nodrošina, lai mērķis, kuram pieprasīti līdzekļi, tiktu sasniegts līdz n gada beigām (šajā gadījumā līdz 2024. gada beigām) un atbilstoši 53. punktam, ja pašvaldība vai cits līdzekļu izlietotājs, kas nav valsts budžeta iestāde, līdzekļus nav izlietojis, tos līdz n gada beigām pārskaita atpakaļ ministrijai, no kuras līdzekļi saņemti.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024.gada 15.oktobra noteikumu Nr.639 “Sabiedrības līdzdalības kārtība attīstības plānošanas procesā” 4.punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. 
Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Rīkojuma projekta papildu dokumentiam ir ierobežotas pieejamības statuss. Pamats – Fizisko personu datu apstrādes likuma 25. pants. Minētajiem Rīkojuma projekta papildu dokumentiem ierobežotas pieejamības statuss saglabājams arī pēc izskatīšanas Ministru kabineta sēdē.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Viedās administrācijas un reģionālās attīstības ministrija
Finanšu ministrija
Daugavpils valstspilsētas pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
2024. gada 19. jūnija vētras laikā radītie postījumi tiks novērsti, tai skaitā atjaunota bojātā transporta infrastruktūra, lai nodrošinātu drošu pārvietošanos pašvaldību teritorijā kā gājējiem, tā arī transportlīdzekļiem.
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Daugavpils valstspilsētas pašvaldībai daļēji tiks kompensēti izdevumi par divām personām izmaksātajiem pabalstiem krīzes situācijā. Pabalsti tika izmaksāti, saskaņā ar Daugavpils valstspilsētas pašvaldības 2023. gada 30. novembra saistošajiem noteikumiem Nr. 26 “Papildu sociālās palīdzības un brīvprātīgo iniciatīvu pabalsti”.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

